Mustafa Kemals Ataturks

Mustafa Kemals Ataturks (, ), līdz 1934. gadam Gazi Mustafa Kemals Pašā, (dzimis , miris ) bija turku politiķis un karavadonis, mūsdienu Turcijas izveidotājs un pirmais prezidents.
Papildu vārds Ataturks ("turku tēvs") ir goda nosaukums, kas dots par Mustafas Kemala nopelniem Turcijas valsts dibināšanā.

 Dzīvesgājums 
Mustafa piedzima 1881. gadā atvaļināta turku militārista, tajā laikā koktirgotāja, ģimenē. Kad zēnam bija 7 gadi, tēvs nomira.Bernd Rill: Kemal Atatürk. Rowohlt, Reinbek 1985 No 12 gadu vecuma Mustafa mācījās militārajās skolās, iesākumā Selanikā, bet vēlāk Monastirā (mūsdienu Bitolā).Falih Rıfkı Atay, Çankaya: Atatürk'ün doğumundan ölümüne kadar, İstanbul: Betaş, 1984, p. 29.  1905. gadā kā leitnants tika nosūtīts uz Damasku.T. C. Genelkurmay Harp Tarihi Başkanlığı Yayınları, Türk İstiklâl Harbine Katılan Tümen ve Daha Üst Kademelerdeki Komutanların Biyografileri, Ankara: Genkurmay Başkanlığı Basımevi, 1972, p. 1. 

Piedalījās Pirmajā pasaules karā. Īpaši izcēlās kā divīzijas komandieris Galipoli kaujā.Lengyel, They called him Atatürk, 68

Pēc Turcijas kapitulācijas starp Antanti un Osmaņu impēriju tika noslēgts 1920. gada Sevras līgums, kurā bija paredzēta ievērojami mazāka Turcijas teritorija nekā mūsdienās. Turku nacionālisti nepiekrita šim līgumam, pasludināja Turcijas republiku un Turcijas neatkarības kara un Turku—grieķu kara rezultātā nodibināja Turcijas valsti mūsdienu robežās.Documents on British Foreign Policy, vol. vii, p. 303. Par turku nacionālistu līderi izvirzījās Mustafa Kemals, kurš pierādīja sevi gan kā prasmīgs militārais stratēģis, gan politiskais līderis.

Vēlākos gados Mustafa Kemals veica vairākas radikālas Ataturka reformas, modernizējot Turcijas valsti. Valsts tika izveidota kā stingri sekulāraDaisy Hilse Dwyer, (1990), "Law and Islam in the Middle East", page 77,  republika ar spēcīgu armijas ietekmi, kura bija galvenais Turcijas valsts garants. Valsts galvaspilsēta no Stambulas tika pārcelta uz Ankaru, tika ieviests latīņu raksts, starptautiskās mērvienības, laika skaitīšana pēc Gregora kalendāra. Tika ierobežota tradicionālā turku apģērba lietošana.İğdemir, Atatürk, 165–170 Sievietēm tika piešķirtas vienādas tiesības ar vīriešiem.Tüfekçi, Universality of Atatürk's philosophy

Apglabāts Ankarā speciāli celtā mauzolejā. Viņa vārdā nosaukta Kirklareli Ataturka pamatskola. Pēc Ataturka nāves līdz pat mūsdienām Turcijā vērojams spēcīgs Ataturka personības kults. Tomēr Turcijā ir aprindas (islāmisti, kurdi), kas pret Ataturka idejām noskaņotas naidīgi.

 Atsauces 

 Ārējās saites 

Kategorija:1881. gadā dzimušie
Kategorija:1938. gadā mirušie
Kategorija:Centrālās Maķedonijas perifērijā dzimušie
Kategorija:Turcijas politiķi
Kategorija:Turcijas prezidenti
Kategorija:Turcijas vēsture
Kategorija:Turcijas premjerministri